निखिल को नहीं मिली जमानत, ब्रजेश पांडेय पर सुनवाई आज
पूर्वमंत्री की बेटी के साथ यौन शोषण मामले में फरार चल रहे आरोपी ऑटो मोबाइल कारोबारी निखिल प्रियदर्शी की जमानत याचिका खारिज कर दी गई। गुरुवार को पॉक्सो कोर्ट के विशेष न्यायाधीश परवेज आलम ने निखिल की ओर से दाखिल की गई अग्रिम जमानत पर सुनवाई के बाद इसे खारिज कर दिया। वहीं इसी मामले में शुक्रवार को प्रदेश कांग्रेस के पूर्व उपाध्यक्ष ब्रजेश पांडेय की जमानत याचिका पर इसी कोर्ट में सुनवाई हाेगी। एसआईटी की जांच में निखिल दोषी पाया गया है। एसआईटी ने निखिल को गिरफ्तार करने के लिए कोर्ट से वारंट ले लिया है। शेष|पेज-9पर
ब्लेकमेलिंगका है मामला
जनार्दन ने कोर्ट से कहा कि दरअसल यह मामला ब्लेकमेलिंग से जुड़ा है। कथित पीड़िता की अोर से ही कॉल निखिल के मोबाइल पर आया था। यही नहीं वाट्सएप पर कथित पीड़िता ने निखिल से रकम और गाड़ी की मांग की थी। नहीं देेने पर निखिल को झूठे मुकदमे में फंसा देने की धमकी भी दी थी। दोनों के बीच एक घंटे तक बातचीत भी हुई है।
पीड़िता बालिग या नाबालिग
निखिलके वकील जनार्दन राय ने कहा कि पीड़िता एक निजी स्कूल की छात्रा रह चुकी है। वहां उसकी जन्म तिथि 1996 है। मेडिकल रिपोर्ट में भी पीड़िता का उम्र 20 वर्ष है, तो फिर कैसे वह नाबालिग है। मामला पॉक्सो कोर्ट के क्षेत्राधिकार का नहीं है। वहीं सरकारी वकील सुरेश चंद प्रसाद ने कहा कि पीड़िता की जन्म तिथि 7 मार्च 1998 है। आधार कार्ड, पासपोर्ट, अंकपत्र समेत कई दस्तावेजों में उसकी यही जन्म तिथि है। प्रमाणिक तौर पर वह नाबालिग है। पीड़िता और निखिल की उम्र में काफी अंतर है। मामला एक नाबालिग को झांसे में लेकर यौन शोषण का है। पढ़िएपेज-5 भी
hin_Deva hin_Deva hin_Deva hin_Deva hin_Deva hin_Deva